Αναπληρωματικές εκλογές Β' Αθηνών 1992

Οι αναπληρωματικές εκλογές της Β' Αθηνών διεξήχθησαν στις 5 Απριλίου 1992 για την εκλογή ενός βουλευτή, μετά τα γεγονότα με τον Δημήτρη Τσοβόλα. Στις εκλογές αυτές δεν συμμετείχαν η Νέα Δημοκρατία, το ΚΚΕ, ο Συνασπισμός και η Δημοκρατική Ανανέωση.

Την έδρα κέρδισε με μεγάλη πλειοψηφία 67,71% το ΠΑΣΟΚ και βουλευτής εξελέγη με το σύστημα της λίστας ο Γεώργιος - Αλέξανδρος Μαγκάκης. Δεύτερο κόμμα αναδείχθηκε η πρωτοεμφανιζόμενη τότε Ένωση Κεντρώων με τον υποψήφιό της Βασίλη Λεβέντη, που έλαβε 19,57% (πιθανότατα από οπαδούς της ΝΔ που τον ψήφισαν για να μην πάει η έδρα παμψηφεί στο ΠΑΣΟΚ).Κώστα Διγκαβέ, «Αλμανάκ 1993», Εκδόσεις Αλμανάκ, Θεσσαλονίκη 1993.

 Ιστορικό 
Ο Δημήτρης Τσοβόλας, ως τότε βουλευτής του ΠΑΣΟΚ στην Β' Αθηνών, καταδικάστηκε σε (εξαγοράσιμη) ποινή φυλάκισης 2,5 ετών από το Ειδικό Δικαστήριο για το σκάνδαλο Κοσκωτά και σε παρεπόμενη ποινή στέρησης των πολιτικών του δικαιωμάτων (εκλέγειν και εκλέγεσθαι), οπότε και εξέπεσε από το βουλευτικό αξίωμα. Σε ένδειξη διαμαρτυρίας για την, κατά τη γνώμη τους, άδικη δίκη και καταδίκη του Τσοβόλα, οι επιλαχόντες του ΠΑΣΟΚ, οι οποίοι κατά το Σύνταγμα θα λάμβαναν τη θέση του, αρνήθηκαν διαδοχικά να ορκιστούν βουλευτές μέχρις εξαντλήσεως του αριθμού τους. Κατά τον νόμο θα έπρεπε να προκηρυχθούν αναπληρωματικές εκλογές για αυτή τη μία έδρα, πράγμα το οποίο και έγινε.

Η Νέα Δημοκρατία, είτε για να μην κατηγορηθεί για περαιτέρω πολιτικοποίηση της δίκης και καταδίκης Τσοβόλα, ότι δηλαδή επεδίωξε την καταδίκη του για να κερδίσει μία επιπλέον έδρα στο κοινοβούλιο (καθώς είχε οριακή πλειοψηφία μόνο 152 βουλευτών στη Βουλή), είτε για να αποφύγει μία μεγάλης έκτασης ήττα, αποφάσισε να μην συμμετέχει στις εκλογές αυτές. Από τις εκλογές αυτές απείχαν ακόμα το ΚΚΕ, ο Συνασπισμός και η Δημοκρατική Ανανέωση.

Στις εκλογές συμμετείχαν τα εξής κόμματα:

 Πανελλήνιο Σοσιαλιστικό Κίνημα
 Ένωση Κεντρώων
 Εθνική Πολιτική Ένωσις
 Λαϊκές Ενώσεις Υπερκομματικών Κοινωνικών Ομάδων
 Οικολογική Ένωση

 Αποτελέσματα 
ΚόμματαΑρχηγοίΨήφοιΈδρεςΑριθμός%Αριθμός±Πανελλήνιο Σοσιαλιστικό ΚίνημαΑνδρέας Παπανδρέου397.72167,711+1 Ένωση ΚεντρώωνΒασίλης Λεβέντης114.94219,5700 Εθνική Πολιτική ΈνωσιςΧρύσανθος Δημητριάδης24.9854,2500Λαϊκές Ενώσεις Υπερκομματικών Κοινωνικών ΟμάδωνΚωνσταντίνος Ντάλιος13.2502,2600 Οικολογική ΈνωσηΧρήστος Νικολάκης8.4011,4300

 Παραπομπές 

Ελληνικές βουλευτικές εκλογές 1992